Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - V jakso - Tiettyjä vaiheittaiseen siirtymismenettelyyn kuuluvia yhteisiä markkinajärjestelyjä koskevat määräykset - 3 alajakso - Hedelmät ja vihannekset - B. Toinen vaihe - 318 artikla



Virallinen lehti nro L 302 , 15/11/1985 s. 0119



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - V jakso - Tiettyjä vaiheittaiseen siirtymismenettelyyn kuuluvia yhteisiä markkinajärjestelyjä koskevat määräykset - 3 alajakso - Hedelmät ja vihannekset - B. Toinen vaihe - 318 artikla Toisen vaiheen aikana otetaan käyttöön tasoitusmekanismi, joka koskee sellaisten Portugalista tulevien hedelmien ja vihannesten tuontia nykyiseen yhteisöön, joille on vahvistettu viitehinta kolmansien maiden kanssa käytävässä kaupassa. 1. Mekanismia koskevat seuraavat säännöt: a) suoritetaan portugalilaisen tuotteen b alakohdan mukaisesti lasketun tarjoushinnan ja yhteisön tarjoushinnan vertailu. Jälkimmäinen hinta lasketaan vuosittain: - nykyisen yhteisön kunkin jäsenvaltion tuottajahintojen aritmeettisen keskiarvon perusteella, johon lisätään tuotteista aiheutuvat kuljetus- ja pakkauskustannukset niiden siirtyessä tuotantoalueilta edustaviin yhteisön kulutuskeskuksiin, - ottamalla huomioon tuotantokustannusten kehitys. Edellä mainitut tuottajahinnat vastaavat yhteisön tarjoushinnan vahvistamispäivää edeltävinä kolmena vuonna todettujen hintojen keskiarvoa. Yhteisön tarjoushinta ei saa ylittää kolmansiin maihin sovellettavan viitehinnan tasoa; b) Portugalin tarjoushinta lasketaan jokaisena markkinapäivänä nykyisessä yhteisössä todettujen tai maahantuonti-tukku porrasta vastaaviksi muutettujen edustavien hintojen perusteella. Portugalista tulevan tuotteen hinta vastaa alhaisinta edustavaa hintaa tai niiden alhaisimpien edustavien hintojen keskiarvoa, jotka on todettu vähintään 30 prosentissa kyseisestä maasta tulevista määristä, jotka on pidetty kaupan kaikilla niillä edustavilla markkinoilla joiden hinnat ovat saatavilla. Kyseisestä hinnasta tai kyseisistä hinnoista vähennetään etukäteen: - c alakohdan mukaisesti laskettu tulli, - d alakohdan mukaisesti mahdollisesti käyttöön otettu korjausmäärä; c) portugalilaisen tuotteen hinnasta vähennettävä tulli on yhteisen tullitariffin tulli, jota alennetaan asteittain markkinointivuoden alussa vuosittain: - viidenneksellä, kun toinen vaihe kestää viisi vuotta, - seitsemänneksellä, kun toinen vaihe kestää seitsemän vuotta. Ensimmäinen alennus kuitenkin tehdään toisen vaiheen alussa; d) jos b alakohdan mukaisesti laskettu portugalilaisen tuotteen hinta on matalampi kuin a alakohdassa tarkoitettu yhteisön tarjoushinta, tuova jäsenvaltio kantaa näiden kahden hinnan erotusta vastaavan korjausmäärän nykyiseen yhteisöön suuntautuvassa tuonnissa; e) korjausmäärän kantamista jatketaan, kunnes on todettu, että portugalilaisen tuotteen hinta on yhtä suuri tai korkeampi kuin a alakohdassa tarkoitettu yhteinen hinta. 3. Jos nykyisestä yhteisöstä tuleva tuonti aiheuttaa häiriöitä Portugalin markkinoilla, voidaan päättää asianmukaisista toimenpiteistä, joilla voidaan erityisesti määrätä korjausmäärän soveltamisesta erikseen määritettävien yksityiskohtaisten sääntöjen mukaisesti, kun kyse on sellaisten nykyisestä yhteisöstä tulevien hedelmien ja vihannesten tuonnista Portugaliin, joille on vahvistettu viitehinta.